۱۴۴۶-۱۰-۱۵ تاریخ نشرشوی خبرونه مرکزی ریاست ‏د ‎#افغانی_سرې_میاشتې د مرکزی رئیسانو او آمرینو لپاره د ولایتی مجامع د پېژندنې او کاری مسٸولیتونو په تړاو ورکشاپ دایر شو! د افغانی سرې میاشتې مرکزی دفتر کې د مجامع ولایتی ریاست له لوری د مرکزی رئیسانو او آمرینو لپاره د هېواد په کچه د ولایتی مجامعو د پېژندنې، تشکیلاتی جوړښت، کاری مسٸولیتونو، غړیتوب او یو شمېر نورو مهمو موضوعاتو په تړاو یو ورځنی معلوماتی ورکشاپ د سرپرست عمومی رئیس ښاغلی شیخ الحدیث شهاب الدین دلاور په شتون کې نن یکشنبه د شوال میاشتې پر ۱۵ مه، پیل شو. سرپرست عمومی رئیس په خپلو خبرو کې ګډونوالو ته د ښه راغلاست ویلو ترڅنګ ولایتی مجامع د افغانی سرې میاشتې د بشرپالو فعالیتونو لپاره یو له مهمو او حیاتی برخو یاده کړه او د اړمنو، پېښځپلو او بې سرپرسته کورنیو د پېژندنې او تر اړونده مسٸولینو یې د غږ رسولو په برخه کې د ولایتی مجامعو د غړو نقش ارزښتمن وګڼه. دا راز ښاغلی دلاور د غونډې ګډونوالو ته په خطاب کې وویل چې د کارونو د انسجام، نظم او پراختیا په برخه کې باید د مسٸولینو ترمنځ په لوړه کچه همغږی موجوده وی ځکه چې مونږ په داسې یو کاری ماحول کې پر خدمت بوخت یو چې د اړمنو او بېچاره افغانانو لاسنیوی یې له کاری لومړیتوبونو څخه دی او په دې تړاو ناغیړی کول د منلو وړ نه ده. د یادونې وړ ده چې په دې یو ورځنی ورکشاپ کې به د افغانی سرې میاشتې مرکزی رئیسانو او آمرینو ته د ولایتی مجامع د پېژندنې او ارزښت، تشکیلاتی جوړښت، کاری مسٸولیتونو، غړو او د عمومی مجمعې په تړاو تفصیلی معلومات وړاندې شی او د اړونده موضوعاتو په اړه به پوښتنو ته د ځوابونو ترڅنګ خپل منځی بحثونه هم ترسره شی مرکزی مرستون ‏مرکزی ‎#مرستون کې د لمریزې برېښنا ذخیره کولو سیستم فعال او ګټې اخیستنې ته وسپارل شو! نن یکشنبه د شوال میاشتې پر ۱۵مه، د ‎#افغانی_سرې_میاشتې کابل مرکزی مرستون کې ۱۵ داخلی مشمولینو کورنیو ته د دې خیریه ملی ټولنې له لوری په افغانستان کې د ‎#نړیوال_فدراسیون په مالی ملاتړ د ۲دوه میلیونه، ۶ سوه ۱۶ زره، اته سوه او پنځه ویشت ( ۲،۶۱۶،۸۲۵) افغانیو په ارزښت د لمریزې بریښنا ذخیره کولو سیستم فعال او د افغانی سرې میاشتې د مرستونونو د رئیس ښاغلی سید احمد بهرمن، په افغانستان کې د نړیوال فدراسیون د سرپرست مسئول ښاغلی احمد سلیمان او یو شمېر نورو مسئولینو په شتون کې ګټې اخیستنې ته وسپارل شو. د یاد برېښنایی سیستم د پرانیستې پر مهال د مرستونونو رئیس د نړیوال فدراسیون مننه وکړه، چې تل یې افغانی سرې میاشتې سره بېلابېلو برخو کې د اړمنو او بې سرپرسته کورنیو د لاسنیوی په موخه مرستې کړی، نوموړی په خپلو خبرو کې ډاډ څرګند کړ، چې په مرستونونو کې مشمولینو ته د ژوند ټولې اسانتیاوې په پام کې نیول شوی او دا دی نن کابل مرکزی مرستون کې د مشمولینو د هوساینې په موخه د لمریز برېښنا سیستم فعال او ګټې اخیستنې ته چمتو شو. ورپسې د نړیوال فدراسیون سرپرست مسئول د افغانی سرې میاشتې د خدماتو د ستاینې ترڅنګ له دې خیریه ملی ټولنې سره په همغږۍ د بې سرپرسته مېرمنو، پېښځپلو، اړمنو او بې وزله ناروغانو د ملاتړ او پالنې برخه کې د بشرپالو خدماتو د دوام ژمنه وکړه او ډاډ یې څرګند کړ چې له بې وزله او ناچاره افغانانو به خپلې مرستې نه سپموی. پکتیا #پکتیکا ولایت کې څه باندې٦٤٣٠٠ ناروغانو ته روغتیایی خدمات وړاندې شوی! د ‎‎#افغانی_سرې_میاشتې روغتیاپالانو د پکتیکا ولایت په بېلابېلو سیمو کې د تېرو ۳۰ ورځو په اوږدو کې ٢٠٢٧٧ تنو ناروغانو ته د کتنې او اړتیا وړ درملو د ورکړې ترڅنګ ٣٦٦ تنو ټپیانو ته د پانسمان، ١٣٨٥٦ مېرمنو او ماشومانو ته د بېلا بېلو ناروغیو د مخنیوی او واکسینونو د تطبیق، ٢٣٠١٣ کسانو ته د روغتیا ساتنې په تړاو اړینې مشورې، ١٤٨٣ مېرمنو ته د ولادت برخه کې د خدماتو سربېره د ٤٦٨٦ ماشومانو کتنه شوې او په خوارځواکۍ اخته ماشومانو ته د خوارځواکۍ اړوند خوراکی توکی ورکړل شوی، د دې ترڅنګ ٦٨٨ مېرمنو ته یې د کورنۍ د تنظیم برخه کې لازمې مشورې هم ورکړې دی. مرکزی ریاست ‏د سوری زړه پر ناروغۍ اخته ۴۹ تنه ناروغان کورنیو روغتونونو ته ور وپېژندل شول! نن یکشنبه د شوال میاشتې پر ۱۵ مه، ‎#افغانی_سرې_میاشتې د تېر په څېر یو ځل بیا ۴۹ تنه د سوری زړه په رنځ اخته ناروغان پلازمېنه ‎#کابل کې ۶ کورنیو روغتونونو ته د درملنې او عملیات په موخه ور وپېژندل. د یادونې وړ ده، چې د یادو ناروغانو درملنه او عملیات د افغانی سرې میاشتې په مالی لګښت ترسره کېږی. جوزجان #جوزجان ولایت کې پر اړمنو معلولینو وېلچېیرونه ووېشل شول! نن یکشنبه د شوال د میاشتې پر ۱۵مه، د ‎#افغانی_سرې_میاشتې له لوری د #قطر د سرې میاشتې په مالی همکارۍ په جوزجان ولایت کې پر ۹ تنو اړمنو معلولینو ۹ عرادې وېلچېیرونه ووېشل شول. تورخم #تورخم کې پر ۱۵۰۰ تنو راستنو شویو کډوالو پاخه خواړه ووېشل شول! نن یکشنبه د شوال د میاشتې پر ۱۵مه، د ‎#افغانی_سرې_میاشتې د کارکوونکو او رضاکارانو له لوری د #ننګرهار ولایت د تورخم په عمری پنډغالی کې پر ۱۵۰۰ تنو راستنو شویو کډوالو ۱۵۰۰ خوراکه پاخه خواړه ووېشل شول چې پکې ورېژې، غوښه، الوګان، سلاد، ګرمه ډوډۍ او تصفیه شوې اوبه شاملې وې. د یادونې وړ ده، چې په تېرو ۲ ورځو کې هم پر ۳۰۰۰ تنو راستانه شویو کډوالو پاخه خواړه وېشل شوی دی.